# LĪGUMS Nr.68/2017/P

|  |  |
| --- | --- |
| Liepājā, | 2017.gada 15.augustā |

**Liepājas pilsētas pašvaldības iestāde “Liepājas pilsētas Izglītības pārvalde”,** reģistrācijas Nr. LV90000063151, tās vadītājas Kristīnes Niedres - Latheres personā, kura rīkojas uz nolikuma pamata (turpmāk tekstā – PASŪTĪTĀJS), un

**SIA “Elektronikas tirdzniecības un apkopes centrs”,** reģistrācijas Nr.LV42103015784, tās valdes locekļa Ivara Ķupja personā, kas darbojas uz Statūtu pamata(turpmāk tekstā – IZPILDĪTĀJS),

turpmāk tekstā abas kopā sauktas arī PUSES un katra atsevišķi – PUSE, pamatojoties uz iepirkuma „Par interaktīvās tāfeles piegādi un uzstādīšanu” (LPP 2017/92) rezultātiem (turpmāk tekstā – IEPIRKUMS), noslēdz šādu līgumu (turpmāk tekstā – LĪGUMS):

1. **LĪGUMA PRIEKŠMETS**
	1. PASŪTĪTĀJS pasūta un pērk, un IZPILDĪTĀJS pārdod, piegādā un uzstāda IZPILDĪTĀJA iesniegtajā piedāvājumā iepirkumam “Par interaktīvās tāfeles piegādi un uzstādīšanu” (LPP 2017/92) minēto interaktīvo iekārtu, (turpmāk tekstā – PRECE) saskaņā ar LĪGUMA noteikumiem un pielikumiem, un PASŪTĪTĀJA norādījumiem.
	2. Ja tas nepieciešams pareizai PRECES lietošanai, IZPILDĪTĀJS apmāca PASŪTĪTĀJA atbildīgos darbiniekus PRECES lietošanā.
	3. PRECES garantijas termiņā IZPILDĪTĀJS nodrošina PRECEI nepieciešamās garantijas apkopes, tajā skaitā, visas, kuras PRECEI ir noteicis tās ražotājs, bez papildus samaksas tādā apmērā, lai būtu spēkā visi garantijas nosacījumi, atbilstoši LĪGUMA 4.sadaļai.
2. **PIEGĀDES NOTEIKUMI UN TERMIŅŠ**
	1. IZPILDĪTĀJAM jāveic PRECES piegāde, uzstādīšanaun citi darbi, kas minēti tehniskajā specifikācijā/tehniskajā piedāvājumā(turpmāk tekstā – DARBS) iespējami īsā termiņā, bet ne vēlāk kā 20 (divdesmit) kalendāro dienu laikā no LĪGUMA noslēgšanas dienas PASŪTĪTĀJA norādītajā adresē: **Lauku iela 54, Liepāja.**
	2. IZPILDĪTĀJAM PRECES piegādes laiks ir jāsaskaņo ar PASŪTĪTĀJU vismaz 2 (*divas*) dienas pirms piegādes veikšanas.
	3. Reizē ar LĪGUMA 2.1.punktā minēto DARBU pabeigšanu, IZPILDĪTĀJS iesniedz PASŪTĪTĀJAM no IZPILDĪTĀJA puses parakstītu atbilstošu nodošanas – pieņemšanas aktu. Saņemto nodošanas – pieņemšanas aktu PASŪTĪTĀJS apņemas izskatīt 3 (*trīs*) darba dienu laikā no tā saņemšanas brīža, ar akta parakstīšanu dodot tam savu piekrišanu vai atteikuma gadījumā šajā pat termiņā iesniedzot IZPILDĪTĀJAM savus iebildumus. Iebildumiem jābūt motivētiem, pamatotiem, ar detalizētu un skaidru norādi uz akta parakstīšanas atteikuma iemesliem. Šajā gadījumā PUSES vienojas par termiņu, kādā IZPILDĪTĀJAM minētās nepilnības ir jānovērš. Ja trūkumu novēršanai noteiktais laiks pārsniedz LĪGUMA 2.1.punktā noteikto LĪGUMA izpildes termiņu, par to tiek aprēķināts līgumsods atbilstoši LĪGUMA nosacījumiem. Ja PASŪTĪTĀJS 3 (*trīs*) darba dienu laikā nav iesniedzis pretī savus iebildumus, tad tiek pieņemts, ka PASŪTĪTĀJS veikto DARBU kvalitāti ir akceptējis un DARBI atbilst tehniskajiem nosacījumiem un ir pieņemti bez iebildumiem.
	4. Pēc PASŪTĪTĀJA pārstāvja pieprasījuma IZPILDĪTĀJAM 3 (*trīs*) darba dienu laikā jāsniedz PASŪTĪTĀJAM rakstiska informācija par LĪGUMA izpildes gaitu.
3. **LĪGUMCENA UN NORĒĶINU KĀRTĪBA**
	1. Līgumcena par pilnīgu, savlaicīgu un kvalitatīvu DARBU ir **EUR 1859,50** *(viens tūkstotis astoņi simti piecdesmit deviņi euro un 50 centi)*, pievienotās vērtības nodoklis 21% EUR **390,50** *(trīs simti deviņdesmit euro un 50 centi),* kas kopā ir **EUR 2250,00** *(divi tūkstoši divi simti piecdesmit euro un 00 centi) .*
	2. PASŪTĪTĀJS veic apmaksu par DARBU 30 (*trīsdesmit*) dienu laikā pēc nodošanas – pieņemšanas akta parakstīšanas un attiecīga rēķina saņemšanas.
	3. IZPILDĪTĀJA finanšu piedāvājumā norādītajā cenā ir iekļauta PREČU vērtība, iepakojuma un piegādes (transporta) izmaksas, visi valsts un pašvaldības noteiktie nodokļi, nodevas un citas izmaksas, kas saistītas ar PRECI un to piegādi un uzstādīšanu, kā arī garantijas noteikumu izpilde atbilstoši LĪGUMAM.
	4. PASŪTĪTĀJS apmaksu veic ar pārskaitījumu uz IZPILDĪTĀJA norādīto kontu kredītiestādē.
	5. Par apmaksas dienu tiek uzskatīta diena, kad PASŪTĪTĀJS ir veicis pārskaitījumu uz IZPILDĪTĀJA norādīto kredītiestādes kontu.
4. **KVALITĀTE**
	1. Preces kvalitātei jāatbilst Specifikācijai, Piedāvājumam, Civillikuma 1593.panta otrās daļas noteikumiem.
	2. Piegādātajai Precei jābūt jaunai, kvalitatīvai, nelietotai, ražotāja iepakojumā ar jebkuriem nepieciešamajiem dokumentiem, pilnā komplektācijā.
5. **GARANTIJA**
	1. Garantijas laiks PRECEI tiek noteikts saskaņā ar IZPILDĪTĀJA piedāvājumā norādīto termiņu - **3 gadi**, kas sākas pēc nodošanas – pieņemšanas akta parakstīšanas. PRECES garantijas laiks nevar būt mazāks par laiku, kādu ir noteicis PRECES ražotājs.
	2. Garantijas laikā reakcijas laiks: 2 h (*divas stundas*) darba laikā pēc paziņojuma nosūtīšanas brīža, 8 h (*astoņas stundas*) ārpus darba laika pēc paziņojuma nosūtīšanas.
	3. Garantijas bojājumu novēršanai atvēlētais laiks: 24 h (*divdesmit četras stundas*) no bojājumu konstatēšanas brīža. IZPILDĪTĀJAM, aizvietojot bojāto PRECI ar funkcionāli līdzīgu, iespējams vienoties ar PASŪTĪTĀJU par ilgāku garantijas bojājumu novēršanas laiku.
	4. Garantija tiek nodrošināta PRECES piegādes adresē.
	5. Ja PRECEI garantijas laikā ir nepieciešams veikt remontdarbus un tos nav iespējams veikt PRECES piegādes adresē uz vietas, IZPILDĪTĀJS nodrošina PRECES pieņemšanu LĪGUMA 2.1.punktā norādītajā adresē un transportēšanu uz remonta veikšanas vietu, kā arī pēc garantijas remonta beigām nodrošina PRECES transportēšanu un nodošanu PASŪTĪTAJAM LĪGUMA 2.1.punktā norādītajā adresē.
	6. Garantijas laikā nepieciešamos remontdarbus, transportēšanas, iekārtu montāžas un demontāžas izdevumus sedz IZPILDĪTĀJS.
	7. Ja PRECES darbaspēju nav iespējams atjaunot, par ko attiecīgi tiek sastādīts akts par PRECES darbaspēju neatjaunojamību, IZPILDĪTĀJS uz sava rēķina apmaina PRECI pret jaunu un LĪGUMA prasībām atbilstošu PRECI 1 (*viena*) mēneša laikā no šajā punktā noteiktā akta par PRECES darbaspēju neatjaunojamību sastādīšanas dienas.
	8. Ja IZPILDĪTĀJS garantijas termiņā un LĪGUMĀ norādītajā laikā atsakās novērst konstatētos trūkumus un defektus, vai nenovērš tos noteiktā laikā, PASŪTĪTĀJAM ir tiesības šo darbu veikšanu uzdot citai personai. IZPILDĪTĀJS sedz PASŪTĪTĀJAM visas izmaksas un zaudējumus, kas radušies no savlaicīgas garantijas darbu neizpildes.
	9. IZPILDĪTĀJSgarantē, ka šajā termiņā PRECE atbilst standartiem, normatīvajos aktos noteiktajām un vispārpieņemtajām prasībām attiecībā uz PRECES kvalitāti, saglabā drošumu un pilnīgas lietošanas īpašības.
6. **PUŠU ATBILDĪBA**
	1. PUSES ir savstarpēji atbildīgas par līgumsaistību nepildīšanu un to nepienācīgu izpildi. Šajā gadījumā vienai PUSEI jāatlīdzina otrai PUSEI nodarītie zaudējumi.
	2. Ja PASŪTĪTĀJS nokavē LĪGUMA 3.2. punktā noteikto maksājuma termiņu, tas maksā IZPILDĪTĀJAM līgumsodu 0,5% *(nulle komats piecu procentu)* apmērā no nokavētā maksājuma summas par katru nokavēto dienu, bet kopsummā ne vairāk kā 10% *(desmit procentu)* apmērā no kopējās līgumcenas.
	3. Ja IZPILDĪTĀJS nokavē LĪGUMA 2.1.punktā minēto DARBA izpildes termiņu, tas maksā PASŪTĪTĀJAM līgumsodu 0,5% *(nulle komats piecu procentu)* apmērā no Līgumā noteiktās līgumcenas par katru nokavēto dienu, bet ne vairāk kā 10% *(desmit procentu)* apmērā no kopējās līgumcenas. Turpmākie norēķini notiek pēc līgumsoda nomaksas.
	4. Par aprēķināto līgumsodu viena PUSE informē otru PUSI, iesniedzot attiecīgu rēķinu.
	5. Līgumsoda samaksa neatbrīvo PUSES no saistību turpmākas izpildes, kā arī neierobežo PUŠU tiesības prasīt zaudējumu atlīdzību.
7. **nepārvarama vara**
	1. LĪGUMAM pielāgojami vispārpieņemtie nepārvaramas varas nosacījumi, ja vien iespējams pierādīt, ka tie ietekmējuši PUŠU līgumsaistību izpildi.
	2. Izveidojoties nepārvaramas varas situācijai, viena PUSE par to nekavējoties, ne vēlāk kā 3 (trīs) darba dienu laikā pēc šādu apstākļu iestāšanās dienas, paziņo otrai PUSEI rakstiskā veidā. Izskaidrojumā jābūt skaidri formulētiem nepārvaramas varas situācijas iemesliem un, ja iespējams, jānorāda tās ilgums. PUSE, kas nokļuvusi nepārvaramas varas apstākļos, iesniedz otrai PUSEI izziņas, u.c. dokumentus, ko izsniegušas kompetentas iestādes, kas apstiprina nepārvaramas varas un apstākļu iestāšanos.
	3. Nepieciešamības gadījumā, atsevišķi vienojoties un ievērojot nepārvaramas varas sekas, PUSES nosaka saistību izpildes termiņa pagarinājumu, papildus noteikumus.
8. **LĪGUMA GROZĪŠANA, STRĪDU IZSKATĪŠANA UN LĪGUMA IZBEIGŠANA**
	1. Grozījumi un papildinājumi LĪGUMĀ izdarāmi PUSĒM vienojoties un noformējami rakstiski. Tie stājas spēkā, kad tos ir parakstījušas abas PUSES un kļūst par LĪGUMA neatņemamām sastāvdaļām.
	2. Ja viena PUSE pārkāpusi kādu no LĪGUMA noteikumiem, otrai PUSEI ir tiesības iesniegt rakstveida pretenziju, kurā norādīts pārkāpuma raksturs un LĪGUMA punkts, kuru PUSE uzskata par pārkāptu.
	3. Visus strīdus un domstarpības par LĪGUMA saistību izpildi Puses risina savstarpējo pārrunu ceļā.
	4. Ja LĪGUMA 8.3.punktā noteiktajā kārtībā PUSES nevar savstarpēji vienoties, strīdus izskata Latvijas Republikas tiesā Civilprocesa likumā noteiktajā kārtībā, ievērojot LĪGUMA noteikumus un Latvijas Republikā spēkā esošos normatīvos aktus.
	5. LĪGUMA izbeigšana iespējama tikai LĪGUMĀ un normatīvajos aktos noteiktajos gadījumos, kā arī pēc PUŠU savstarpējas vienošanās.
	6. PASŪTĪTĀJAM ir tiesības vienpusēji izbeigt LĪGUMU, ja IZPILDĪTĀJS kavē LĪGUMA 2.1.punktā noteikto LĪGUMA izpildes termiņu vairāk kā par 10 (*desmit*) dienām.
9. **PĀRSTĀVJI UN KONTAKTINFORMĀCIJA**
	1. PASŪTĪTĀJA pārstāvis ar LĪGUMU saistītu jautājumu risināšanā, kā arī attiecībā uz DARBA izpildi ir: xxxxx, xxxxxx, tālruņa numurs -xxxxxxx, xxxxxxx, e-pasta adrese - xxxxxxx.
	2. IZPILDĪTĀJA pārstāvis ar LĪGUMU saistītu jautājumu risināšanā, kā arī attiecībā uz DARBA izpildi ir: xxxxx, xxxxxx, xxxxxxx, tālruņa numurs: xxxxxxx , e-pasta adrese: xxxxxxx.
10. **CITI NOTEIKUMI**
	1. LĪGUMS stājas spēkā ar visu tā eksemplāru parakstīšanas dienu.
	2. LĪGUMS ir spēkā līdz PUŠU saistību pilnīgai izpildei vai atbilstoši LĪGUMA 8.5., 8.6.punktu noteikumiem.
	3. Kādam no LĪGUMA noteikumiem zaudējot spēku normatīvo aktu grozījumu gadījumā, LĪGUMS nezaudē spēku tā pārējos punktos, un šādā gadījumā PUŠU pienākums ir piemērot LĪGUMU atbilstoši spēkā esošajiem normatīvajiem aktiem.
	4. PUSES apņemas neveikt nekādas darbības, kas tieši vai netieši var radīt zaudējumus otrai PUSEI, vai kaitēt otras PUSES interesēm.
	5. LĪGUMĀ izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar ietekmēt LĪGUMA noteikumu tulkošanu.
	6. Ja kādai no PUSĒM tiek mainīts juridiskais statuss, amatpersonas paraksta tiesības, vadītāji vai kādi LĪGUMĀ minētie PUSES rekvizīti, telefona, faksa numuri, elektroniskā pasta adreses, adreses, pilnvarotie pārstāvji u.c., tad tā nekavējoties, bet ne vēlāk kā 3 (*trīs*) darba dienu laikā, rakstiski paziņo par to otrai PUSEI. Noteikuma neizpildes gadījumā uzskatāms, ka otra PUSE ir pilnībā izpildījusi savas saistības, lietojot LĪGUMĀ esošo informāciju par otru PUSI.
	7. LĪGUMS sastādīts latviešu valodā 2 (*divos*) eksemplāros ar vienādu juridisku spēku, no kuriem viens glabājas pie PASŪTĪTĀJA un otrs pie IZPILDĪTĀJA.
	8. LĪGUMA pielikumi un tā neatņemamas sastāvdaļas ir:
		1. IZPILDĪTĀJA tehniskais piedāvājums IEPIRKUMAM (1.pielikums);
		2. IZPILDĪTĀJA finanšu piedāvājums IEPIRKUMAM (2.pielikums).
11. **Pušu rekvizīti un paraksti**

|  |  |
| --- | --- |
| PASŪTĪTĀJS**Liepājas pilsētas pašvaldības iestāde “Liepājas pilsētas Izglītības pārvalde”**Uliha iela 36, Liepāja, LV-3401Reģistrācijas Nr.LV90000063151Bankas nosaukums: xxxKods:xxxKonts:xxxxxx | IZPILDĪTĀJS**SIA “Elektronikas tirdzniecības un apkopes centrs ”**Peldu iela 4, Liepāja, LV-3401Reģistrācijas Nr.LV42103015784Bankas nosaukums: xxx Kods:xxxKonts:xxxxxx |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****k.nIEDRE - lATHERE** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****Ivars Ķupis** |